ΓΡΑΠΤΗ ΕΡΩΤΗΣΗ E-2057/00

υποβολή: Francesco Musotto (PPE-DE) προς την Επιτροπή

(27 Ιουνίου 2000)

Θέμα: Βοσνία-Ερζεγοβίνη

Έχονταςπόψη ότι δενπάρχει μια ολοκληρωμένη βοσνιακή αγορά μεταξύ της Δημοκρατίας Srpska και της Κροατομουσουλμανικής Ομοσπονδίας, με αποτέλεσμα την απουσία μιας σταθερής οικονομικής ανάπτυξης, σκοπεύει η ΕΕ να διευκολύνει τη δημιουργία ενός ολοκληρωμένου οικονομικού χώρου;

Υπό το πρίσμα των εκλογών του περασμένου Απριλίου, κατά τις οποίες οι μετριοπαθείς της Βοσνίας-Ερζεγοβίνης πέτυχαν ένα θετικό αποτέλεσμα, σκοπεύει η ΕΕ να προωθήσει δράσεις με αποδέκτες τους δήμους επικεφαλής των οποίων βρίσκονται μετριοπαθείς δήμαρχοι, δημιουργώντας σχήματα εταιρικής σχέσης;

Δεδομένου ότι τα κοινά θεσμικά όργανα που προβλέπονται από τις συμφωνίες του Dayton δεν λειτουργούν αποτελεσματικά, σκοπεύει η ΕΕ να αυξήσει την τεχνική βοήθεια προς τα εν λόγω θεσμικά όργανα, ώστε να διευκολύνει το συντονισμό μεταξύ κρατικών αρχών και άλλων φορέων, καθώς και μεταξύ κέντρου και περιφέρειας;

Απάντηση του κ. Patten εξ ονόματος της Επιτροπής

(14 Ιουλίου 2000)

Η Επιτροπή φοβάται ότι η απουσία ολοκληρωμένης αγοράς θα περιορίσει τη βιώσιμη οικονομική ανάπτυξη της Βοσνίας-Ερζεγοβίνης. Στο πλαίσιο της συμβουλευτικής ομάδας εργασίας μεταξύ της Κοινότητας και της Βοσνίας-Ερζεγοβίνης, η Επιτροπή ενθάρρυνε τόσο τις δύο οντότητες όσο και την κεντρική κυβέρνηση να δημιουργήσουν τις συνθήκεςπό τις οποίες μπορεί να αναπτυχθεί μια ολοκληρωμένη εγχώρια αγορά. Σύμφωνα με τα ανωτέρω, στα μέτρα που οφείλει να λάβει η Βοσνία-Ερζεγοβίνη πριν την έναρξη διαπραγματεύσεων για τη σύναψη συμφωνίας σταθεροποίησης και σύνδεσης περιλαμβάνονται δράσεις που αποσκοπούν στην προώθηση της ανάπτυξης ενός ολοκληρωμένου οικονομικού χώρου. Επιπλέον, αυτός ο στόχοςποστηρίζεται με κοινοτική χρηματοδοτική συνδρομή. Παρασχέθηκε ενίσχυση για την επεξεργασία ενός ενοποιημένου νομοθετικού πλαισίου στους τομείς των ασφαλίσεων, του ανταγωνισμού και της διαιτησίας. Κοινοτική τεχνική βοήθεια θα παρασχεθεί ακόμη για τη σύσταση Κρατικού Συμβουλίου Ανταγωνισμού καιπηρεσίας ανταγωνισμού και προστασίας του καταναλωτή, καθώς και κέντρου διαιτησίας. Η Υπηρεσία Τελωνειακών και Φορολογικών Διοικήσεων της Ευρωπαϊκής Κοινότητας (CAFAO) συνέβαλε σημαντικά στη δημιουργία ενός ενιαίου οικονομικού χώρου. Το πρόγραμμα CAFAO παρείχε τη συνδρομή του στο Υπουργείο Εξωτερικού Εμπορίου και Οικονομικών Σχέσεων κατά την κατάρτιση και την επεξεργασία τελωνειακής και δασμολογικής νομοθεσίας, με την οποία θεσπίζεται για πρώτη φορά ενιαίο τελωνειακό έδαφος στη Βοσνία-Ερζεγοβίνη.

Το πρόγραμμα ενίσχυσης για το τρέχον έτος προβλέπει την παροχή στήριξης για την ανάπτυξη της τοπικής αυτοδιοίκησης. Το πρόγραμμα αποσκοπεί στην πειραματική συνεργασία με ορισμένους δήμους και κοινότητες και ενώσεις δήμων και κοινοτήτων, με στόχο την ενίσχυση των διαχειριστικών ικανοτήτων τους και την

καθιέρωση στενών δεσμών μεταξύ δήμων και κοινοτήτων σε διάφορα τμήματα της χώρας. Ως μέρος του προγράμματος μπορεί επίσης ναπάρξει, δοκιμαστικά, περιορισμένη συνεργασία με άλλους φορείς της τοπικής αυτοδιοίκησης της ίδιας περιοχής. Εφόσον το πρόγραμμα θα απευθύνεται σε φορείς της τοπικής αυτοδιοίκησης που επιθυμούν να συνεργαστούν με άλλες ευρωπαϊκές περιφέρειες, θα ευνοεί φυσικά τους δήμους και τις κοινότητες της Βοσνία-Ερζεγοβίνης που έχουν εκλέξει μετριοπαθείς και μεταρρυθμιστικές αρχές.

Από το 1996 η Κοινότητα έχει διαθέσει σχεδόν 29 εκατ. για να στηρίξει τη λειτουργία και την εδραίωση της Βοσνίας-Ερζεγοβίνης ως κράτους. Κατά το 2000 θα εξακολουθήσει να παρέχεται τεχνική βοήθεια στα κοινά όργανα της Βοσνίας-Ερζεγοβίνης, ήτοι στην Προεδρία, τη Βουλή, το Υπουργικό Συμβούλιο και τα έξι βασικάπουργεία. Αυτή η βοήθεια θα βασίζεται στο προηγούμενο πρόγραμμα παροχής τεχνικής βοήθειας προς τα κρατικά όργανα. Έναν ειδικότερο στόχο του νέου προγράμματος θα αποτελέσει η βελτίωση του συντονισμού μεταξύ του κράτους και των επιμέρους οντοτήτων καθώς και η ανάπτυξη ανεξάρτητης και επαγγελματικής δημόσιας διοίκησης. Όταν αυτή εγκαθιδρυθεί, θα συμβάλει με τη σειρά της στη βελτίωση των σχέσεων μεταξύ της κεντρικής κυβέρνησης και των επιμέρους οντοτήτων της περιφέρειας.